**Nurk.no – norsk ur og klokkesamlerforening**

*Dag Braanaas*

*Meg selv:*

Dag Braanaas, 57 år

Fra Hamar, bodd i Oslo siden 1985

Er gift og har 2 barn og 2 viltre hunder.

Interesser: klokker, sykkel, ski

Utdannet siviløkonom fra BI, jobbe som økonomisjef i en ideell stiftelse som driver ca 70 barnehager

*Klokkeinteresse:*

Har vært interessert i klokker så lenge jeg kan huske, og skrudde i stykker familiens vekkeklokker allerede som liten gutt. Er fascinert av mekanikken og hvordan disse små maskinene kan fungere – og vare i årtier. Ble ivrig samler fra slutten av 80-tallet. Har avgrenset meg til sveitsiske ur fra perioden 1940-1980. Særlig Omega, men også ur med «komplikasjoner» som stoppeklokke, månefase, vekking osv. Er nokså «old school» når det gjelder samling, og kan la meg begeistre mer av et flott Longines 30L verk eller en spesiell Seamaster «30», som en moderne Patek Philippe.

*Mitt foredrag:*

Generelt litt om samling (de fleste samlerne samler på omtrent det samme)

Skal prøve å svare på spørsmålene i temaet, basert på egne erfaringer – og andres. Vil komme med noen dristige tips til urmakere, både med hensyn til reparasjonstid og kostnader. Jeg vil også slå et slag for å styrke urmakernes kompetanse på verdifastsettelse av eldre ur. Håper jeg kan vekke både latter, motstand og nysgjerrighet.

Vi sees den 22.oktober